Saterio apygarda

Saterio apygarda () – Jungtinių Amerikos Valstijų apygarda, esanti Kalifornijos šiaurės vakarinėje dalyje. Pagal 2020 m. JAV gyventojų surašymo duomenis, apygardoje gyveno 99 633 žmonės. Apygardos būstinė įsikūrusi Juba Sityje. 

 Istorija 
XIX a. pradžioje Saterio apygardos teritorijoje gyveno maidai. Apygarda įkurta 1850 m., 1851 m. dalys apygardos atiduotos Plaserio apygardai. Pavadinta pagal Džoną Saterį, Sakramento miesto įkūrėją.

 Geografija 
Apygarda įsikūrusi Kalifornijos slėnio šiaurinėje dalyje, palei Sakramento upę, apima dalį Sakramento slėnio. Šiaurėje ribojasi su Bjuto, šiaurės rytuose su Jubos, rytuose su Plaserio, pietryčiuose su Sakramento, pietvakariuose su Jolo ir šiaurės vakaruose su Kolūzos apygardomis.Sutter . www.ereferencedesk.com. Nuoroda tikrinta 2024-06-27.

 Gyventojai 
2020 m. JAV gyventojų surašymo duomenimis, apygardoje gyveno 41,52 % baltųjų, 31,68 % lotynoamerikiečių, 18,08 % azijiečių, 5,18 % mišrios rasės, 1,78 % afroamerikiečių, 0,87 % indėnų, 0,61 % kitų rasių, ir 0,28 % Ramiojo vandenyno salų kilmės gyventojų.Sutter County, California. data.census.gov. Nuoroda tikrinta 2024-06-27.

 Šaltiniai 

Kategorija:Kalifornijos apygardos